**Raba filma/videa pri pouku**

1. Dileme:
* uporabljati film pri pouku za **umetniško** doživetje, za **učenje** o filmu, ali tudi za **pridobivanje** nefilmskega (predmetnega) znanja;
* **pripraviti** dijake pred ogledom ali ne; jim dati **navodila** (kako podrobna?) ali ne;
* predvajati **izsek** ali **celoto**
* kaj početi **po ogledu** filma; je film sam na sebi pika na i ali sredstvo pogovora, interpretiranja, učenja oz. šele začetek učne zgodbe?

Vsak od pristopov ima prednosti in smisel.

1. Film je mladim blizu. Ne le kot umetnostna zvrst; tudi kot vse pogostejše informativno sredstvo (novice, reklame … je lahko manipulativen - zato se ga moramo naučiti »dekodirati«). Je tudi učinkovito učno sredstvo, ker je nadomestek za neposredno opazovanje; je nazoren, prepričljiv, ponovljiv, zaustavljiv, vzvraten… in omogoča pridobivanje vseh vrst znanja:
* **vsebinskega** (deklarativnega) – informacij (zvočnih, slikovnih); številk, besed, podob ..
* **proceduralnega** (procesnega) – veščin in spretnosti; opazovanje, primerjanje, luščenje bistva, ugotavljanje sporočila … socialnih veščin (vživljanja )
* **odnosnega** - (so)čustvovanja …)

Vse več mladih danes filme snema – z mobilnikom, fotoaparatom, kamero, premont(až)ira prevzete.

1. **Za kaj** je film uporaben pri pouku:
* motiviranje
* osvajanje ciljev in vsebin – predmetnih in splošnih, ker razvija sposobnost vizualne in slušne bralne pismenosti
* preverjanje znanja in ocenjevanje
* dokazovanje znanja – ob njem ali z njim – če ga posname(jo) sam(i), učenci/dijaki pokažejo in dokažejo znanje. Recimo: v dveminutnem filmu pokaži najbolj tipične ledeniške reliefne oblike, ki smo jih spoznali na ekskurziji. Ali: posnemi križišče Dunajske in Topniške, da boš v eni minuti dokazal, da je zjutraj smer in količina prometa v njem drugačna kot popoldne.
1. Oblike filmov oz. učne rabe:
* kratek motivacijski
* učni, dokumentarni (uvodni)
* kot pripomoček za utrjevanje in ocenjevanje (zaključni)
* kot učenčev/dijakov izdelek
* kot celostni umetnostno-sporočilni izdelek (blok-ura, kulturni dan, popoldanski ogled, študijski ogled
* za (suplenčno) zapolnitev časa ali ko učitelj nima druge zamisli
1. Kako ob filmu Vadžda vključiti v pogovor kaj geografskega (čeprav je gledanje filma za opazovanje, primerjanje, luščenje bistva, povzemanje …. tudi cilj učnega načrta geografije, čeprav vsebinsko ni neposredno vezan na geografijo)?
2. Konkretne
	* Se globus v filmu pojavi slučajno ali z namenom
	* V katerem **času** – preteklem, sedanjem, prihodnjem -in kateri **pokrajini** se dogaja film (podnebje, rastlinstvo, relief, naselja, promet … - filmski geografski dejavniki); v kateri in kakšni državi, jezikovnem in verskem območju ….
3. Posredne
	* Socialni položaj deklice; v katero socialno skupino bi jo primerjalno umestil v slovenski družbi
	* Kako geografski dejavniki vplivajo na dogodke v filmu? Če vplivajo?
	* Je pokrajina oz. geografsko okolje dejansko, resnično, verodostojno ali filmsko predrugačeno? Je barva, perspektiva, podoba resnična ali fiktivna. Je noč dejanska ali »ameriška« = podnevi z zaprto zaslonko posneto
	* ……………………………………………………………………………………………………….

Dobro je, če učitelj pred ogledom prebere kako kritiko ali drug članek o filmu, da se o njem lahko širše pogovarja z učenci/dijaki ali usmerja njihov pogovor. Ob dilemi pa naj ne vsiljuje svojega pogleda (saj večinoma nismo tudi filmski teoretiki), ampak pusti dilemo odprto – večperspektivno - in usmeri učence/dijake v branje ocen, scenarija …